
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 928 

6 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού ατόμων στα οποία θα ανατεθεί η 

εκτέλεση έργου με σύμβαση μίσθωσης έργου. 1 

Ανασυγκρότηση Συμβουλίου Σωφρονιστικών Υποθέ¬ 
σεων. 2 

Τροποποίηση των υπ’ αριθμ. 66691/7.6.2004 και 
73058/30.6.2004 αποφάσεων του Υπουργού Δικαι¬ 
οσύνης - περί συγκρότησης του Κεντρικού Επιστη¬ 
μονικού Συμβουλίου Φυλακών (Κ.Ε.Σ.Φ.). 3 


Η υπ’ αριθμ. 649/9.2.2005 αίτηση λήψης ασφαλιστικών 
μέτρων της εταιρείας «ΑΝΩΝΥΜΟΣ ΤΕΧΝΙΚΗ 
ΕΤΑΙΡΙΑ ΟΔΩΝ ΚΑΙ ΓΕΦΥΡΩΝ ΑΤΕ-ΟΔΓΕ» κατά 
της εταιρείας «ΕΓΝΑΤΙΑ ΟΔΟΣ Α.Ε.», σύμφωνα με 


το άρθρο 9 παρ. 4 του ν. 703/1977, όπως ισχύει. 4 

Ανάκληση ΑδειώνΊδρυσης και Λειτουργίας του I. Ι.Ε.Κ. 

«ΖΗΤΑ» (ΧΑΝΙΑ). 5 

Ανάκληση ΑδειώνΊδρυσης και Λειτουργίας του I. Ι.Ε.Κ. 

«ΝΙΚ. ΜΑΣΤΟΡΟΔΗΜΟΥ» (ΛΑΡΙΣΑ). 6 

Κατανομή θέσης στο Πάντειο Πανεπιστήμιο Κοινωνι¬ 
κών και Πολιτικών Επιστημών. 7 

Έγκριση καταβολής υπερωριών στους μόνιμους 
υπαλλήλους του Οργανισμού Νεολαίας και Άθλη¬ 
σης Δήμου Σαλαμίνας για το α' εξάμηνο 2005. 8 


ΑΠΟΦΑΣΕΙ Σ 

Αριθμ. 23056 (1) 

Καθορισμός αριθμού ατόμων στα οποία θα ανατεθεί η 
εκτέλεση έργου με σύμβαση μίσθωσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 6 του ν. 2527/7.10.1997 «τροποποίηση 
και συμπλήρωση διατάξεων του ν. 2190/1994 και άλλες 
διατάξεις (ΦΕΚ 206/Α/8.10.1997)». 

2. Των άρθρων 681 κ.ε. του Αστικού Κώδικα κ.ε. 

3. Του π.δ. 81/2002 «Συγχώνευση των Υπουργείων Εθνι¬ 


κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/Α/21.3.2002). 

4. Του ν. 2362/1995 (ΦΕΚ 247/Α/27.11.1995) άρθρο 3 
παρ. γ' «περί Δημοσίου Λογιστικού ελέγχου των δαπανών 
του κράτους και άλλες διατάξεις». 

5. Τη Γνωμοδότηση υπ’ αριθμ. 95/2005 του Β'τμήματος 
του Νομικού Συμβουλίου του Κράτους ότι πρόκειται για 
γνήσιες συμβάσεις έργου που δεν υποκρύπτουν εξαρτη¬ 
μένη εργασία. 

6. Την υπ’ αριθμ. 55/11.11.1998 ΠΥΣ «Αναστολή διορι¬ 
σμών και προλήψεων στο Δημόσιο Τομέα (ΦΕΚ 252/Α/ 
12.11.1998) όπως τροποποιήθηκε με τις υπ’ αριθμ. 35/ 
21.7.2000 ΠΥΣ «τροποποίηση της υπ’ αριθμ. 55/1998 
ΠΥΣ» ΦΕΚ171/Α/24.7.2000 ΚΑΙ 22/5.4.2001 ΠΥΣ «τροπο¬ 
ποίηση της αριθμ.55/1998 ΠΥΣ» ΦΕΚ 67/Α/6.4.2001 27/ 
4.12.2003 ΠΥΣ «τροποποίηση και παράταση της ισχύος 
της υπ’ αριθμ. 55//1998 ΠΥΣ «ΦΕΚ 279/Α/5.12.2003 και 
36/21.12.2004 ΠΥΣ» «Παράταση της ισχύοςτης υπ’ αριθμ. 
55/98 ΠΥΣ» ΦΕΚ 265/Α/24.12.2004. 

7. Την υπ’ αριθμ. ΔΙΠΠ/Φ.ΕΓΚΡ.4.5/123/5144/ 5.5.2005 
απόφαση της Επιτροπής του άρθρου 2 παρ. 1 της 55/98 
ΠΥΣ. 

8. Την υπ’ αριθμ. ΔΙΔΚ Φ1/2/6139/23.3.2004 (ΦΕΚ 
527/Β/24.3.2004) «Ανάθεση αρμοδιοτήτων στους Υφυ¬ 
πουργούς του Υπουργείου Εσωτ. Δημ. Διοίκησης και Απο¬ 
κέντρωσης». 

9. Την ανάγκη εκτέλεσης των κατωτέρω έργων, αποφα¬ 
σίζουμε: 

Καθορίζουμε σε δέκα (10) τον αριθμό των ατόμων στα 
οποία μπορεί να ανατεθεί με σύμβαση μίσθωσης έργου α) 
η καταγραφή και ταξινόμηση Εγκριτικών Επενδυτικών 
Προγραμμάτων του Αναπτυξιακού Νόμου β) την αρχειο¬ 
θέτηση και επεξεργασία στοιχείων επιχορηγήσεων Νομι¬ 
κών Προσώπων, Συλλόγων και Οργανισμών από το Πρό¬ 
γραμμα Δημοσίων Επενδύσεων γ) την επεξεργασία των 
στοιχείων των φακέλλων του προσωπικού μητρώου των 
υπαλλήλων και την καταχώρηση αυτών με ηλεκτρονικό 
τρόπο δ) την δημιουργία ριό]θοΙ χρηματοοικονομικής 
ανάλυσης και ελέγχου σε θέματα νομισματικής και οικο¬ 
νομικής πολιτικής και η απασχόληση σε θέματα λογιστι¬ 
κής επεξεργασίας και ανάλυσης στοιχείων που περιλαμ¬ 
βάνονται στα ΕχροευίΌ ΟΓαίΙε του ΙπίΘΓηαΙίοηαΙ Αοοου- 
ηίίηρ, στα πλαίσια της εφαρμογής των Διεθνών 
Λογιστικών Προτύπων και των Διεθνών Ελεγκτικών Προ- 

τύπων από 1.1.2005 και στ) την καταγραφή ταξινόμηση 
και αξιολόγηση μελετών που εκπονήθηκαν στα πλαίσια 
του Β' ΚΠΣ. 

Ειδικότερα τα άτομα που θα απασχοληθούν με συμβά¬ 
σεις έργου θα είναι: 

• Δύο (2) άτομα Πανεπιστημιακής Εκπαίδευσης με γνώ¬ 
σεις Η/Υ. 

• Δύο (2) άτομα Πανεπιστημιακής Εκπαίδευσης Ειδικό¬ 
τητας Οικονομολόγου εκ των οποίων ο ένας με γνώση 
Η/Υ. 

• Δύο άτομα Τεχνολογικής Εκπαίδευσης με γνώσεις 
Η/Υ. 

• Τέσσερα (4) άτομα Δευτεροβάθμιας Εκπαίδευσης. 

Τα έργα που πρόκειται να πραγματοποιηθούν, δεν 

εντάσσονται στον κύκλο των συνήθων καθηκόντων του 
Υπουργείου και απαγορεύεται η ανανέωση ή παράταση 
της σύμβασης μίσθωσης έργου. 

Η αμοιβή των αναδοχών θα καταβάλλεται τμηματικά και 
στη σύμβαση θα προβλέπεται και παράδοση αντιστοίχου 
μέρουςτου έργου ώστε η καταβολή να συναρτάται με συ¬ 
γκεκριμένα στάδια προόδου του έργου. 

Για την ολοκλήρωση του έργου απαιτείται χρονικό διά¬ 
στημα ενός (1) έτους και οι ανάδοχοι είναι ελεύθεροι να 
απασχολούνται στους χώρους του Υπουργείου οποιοσ¬ 
δήποτε ώρες ή ημέρες επιθυμούν. 

Απασχόληση των αναδοχών σε έργα ή εργασίες άσχε¬ 
τες με εκείνες που περιγράφονται στην παρούσα απόφα¬ 
ση απαγορεύεται. 

Οι ανάδοχοι δεν δικαιούνται δώρο Χριστουγέννων και 
Πάσχα καθώς και κανονική άδεια επίδομα άδειας ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Γ. ΑΛΟΓΟΣΚΟΥΦΗΣ 

-♦- 

Αριθμ. 60671 οικ. (2) 

Ανασυγκρότηση Συμβουλίου Σωφρονιστικών Υποθέσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 82 του π.δ/τος 602/1976 
«Περί οργανισμού του Υπουργείου Δικαιοσύνης», β) του 
άρθρου 28 του π.δ/τος 36/2000 «Περί Οργανισμού του 
Υπουργείου Δικαιοσύνης», γ) του άρθρου 40 του ν. 1884/ 
1990 «Διαρρυθμίσεις στην έμμεση φορολογία και άλλες 
διατάξεις» και δ) του δεύτερου εδαφίου της παρ. 1 του 
άρθρου 5 του ν. 2173/1993 (ΦΕΚ 208/Α/16.12.1993) «ανα¬ 
συγκρότηση του Εθνικού Συμβουλίου Ραδιοτηλεόρασης. 

2. Την υπ’ αριθμ. 85943/18.9.1992 (ΦΕΚ574 Β/1992) κοι¬ 
νή απόφαση των Υπουργών Προεδρίας της Κυβέρνησης 
και Δικαιοσύνης «Διατήρηση συλλογικών οργάνων της 
Κεντρικής Υπηρεσίας του Υπουργείου Δικαιοσύνης και 
περιφερειακών Υπηρεσιών αυτού». 

3. Τις υπηρεσιακές μεταβολές Προϊσταμένων της Γενι¬ 
κής Διεύθυνσης Σωφρονιστικής Πολιτικής (αποφάσεις 


Υπουργού Δικαιοσύνης, υπ’ αριθμ. 32000/24.3.2005 και 
55777/1.6.2005), αποφασίζουμε: 

Ανασυγκροτούμε το Συμβούλιο Σωφρονιστικών Υποθέ¬ 
σεων ως εξής: 

1. Ως Πρόεδρο την Χριστίνα Πέτρου, Προϊσταμένη Γ ε¬ 
νικής Διεύθυνσης Σωφρονιστικής Πολιτικής, αναπληρού- 
μενη απότονΔημήτριο Κουτσούκη, Προϊστάμενο της Δι¬ 
εύθυνσης Σωφρονιστικής Αγωγής Ενηλίκων. 

2. Ως μέλη τους: 

α) Δημήτριο Κουτσούκη, Προϊστάμενο της Διεύθυνσης 
Σωφρονιστικής Αγωγής Ενηλίκων. 

β) Ελένη Κουκοπούλου, Προϊσταμένη Δ/νσης Οργάνω¬ 
σης και Λειτουργίας Ειδικών Θεραπευτικών Καταστημά¬ 
των. 

γ) Ιωάννη Σταλίκα, Προϊστάμενο της Διεύθυνσης Πρό¬ 
ληψης Εγκληματικότητας και Σωφρονιστικής Αγωγής 
Ανηλίκων. 

δ) Τον εκάστοτε Διευθυντή της υπηρεσίας Εντελλομέ- 
νων Εξόδων ή τον νόμιμο αναπληρωτή του σε περίπτωση 
κωλύματος. 

ε) Ως αναπληρωτή των τακτικών μελών του ανωτέρω 
Συμβουλίου πλην του υπό στοιχείου (δ), την Θάλεια Ρέ¬ 
ντα, Προϊσταμένη Τμήματος Συνθηκών Κράτησης, Εκπαί¬ 
δευσης και Ειδικής Αγωγής Νέων. 

Καθήκοντα εισηγητή στο Συμβούλιο, θα εκτελεί η Προϊ- 
σταμένη του Τμήματος Επαγγελματικής Κατάρτισης, Ορ¬ 
γάνωσης της Εργασίας Κρατουμένων και Κοινωνικής 
Επανένταξης Αποφυλακιζομένων, Παυλίνα Σαββόγλου 
αναπληρούμενη από την Διαμάντω Ζάβρα Προϊσταμένη 
Τμήματος Πρόληψης Εγκληματικότητας και Κοινωνικής 
Ένταξης Νέων. 

Γραμματέα του Συμβουλίου ορίζουμε την Όλγα Ναού- 
μη, υπάλληλο του Τμήματος Επαγγελματικής Κατάρτι¬ 
σης, Οργάνωσηςτης Εργασίας Κρατουμένων και Κοινωνι¬ 
κής Επανένταξης Αποφυλακιζομένων και αναπληρώτρια 
της την Ευαγγελία Ρόγκα, υπάλληλο του ιδίου Τμήματος. 

Από τη δημοσίευση της παρούσης, καταργείται κάθε 
προηγούμενη σχετική απόφαση μας. 

Με την απόφαση αυτή, που θα δημοσιευθεί στην Εφη¬ 
μερίδα της Κυβερνήσεως, δεν προκαλείται δαπάνη εις 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 60720 οικ. (3) 

Τροποποίηση των υπ’ αριθμ.66691/7.6.2004 και 73058/ 
30.6.2004 αποφάσεων του Υπουργού Δικαιοσύνης - 
περί συγκρότησης του Κεντρικού Επιστημονικού Συμ¬ 
βουλίου Φυλακών (Κ.Ε.Σ.Φ.). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις του άρθρου 8 του ν. 2776/1999 (ΦΕΚ 
291/1999 Α'). 

β) Τις υπ’ αριθμ. 66691/7.6.2004 και 73058/30.6.2004 
αποφάσεις του Υπουργού Δικαιοσύνης. 

γ) Την από 3.5.2005 παραίτηση του Προέδρου του 
ΚΕΣΦ για λόγους υγείας που έγινε αποδεκτή. 

δ) Το γεγονός ότι από τη δημοσίευση της παρούσης ου- 
δεμία δαπάνη σε βάρος του Δημοσίου προκύπτει, απο¬ 
φασίζουμε: 

1. Τροποποιούμε τις υπ’ αριθμ. 66691/7.6.2004 και 
73058/30.6.2004 αποφάσεωντου Υπουργού Δικαιοσύνης 
και ορίζουμε: 

Την Χριστίνα Πέτρου, Γενική Διευθύντρια της Γ ενικής Δι¬ 
εύθυνσης Σωφρονιστικής Πολιτικής, ως μέλος, σε αντικα¬ 
τάσταση της Κυριακής Μπαρδάνη η οποία απεχώρησε από 
την υπηρεσία, με αναπληρωτή της τον Δημήτριο Κουτσού- 
κη Προϊστάμενο Διεύθυνσης Σωφρονιστικής Αγωγής Ενη¬ 
λίκων σε αντικατάσταση της Ελένης Κουκοπούλου. 

2. Κατά τα λοιπά ισχύουν οι υπ’αριθμ. 66691/7.6.2004 και 
73058/30.6.2004 αποφάσεις του Υπουργού Δικαιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

(4) 

Η υπ’ αριθμ. 649/9.2.2005 αίτηση λήψης ασφαλιστικών 
μέτρων της εταιρείας «ΑΝΩΝΥΜΟΣ ΤΕΧΝΙΚΗ ΕΤΑΙ¬ 
ΡΙΑ ΟΔΩΝ ΚΑΙ ΓΕΦΥΡΩΝ ΑΤΕ-ΟΔΓΕ» κατά της εται¬ 
ρείας «ΕΓΝΑΤΙΑ ΟΔΟΣ Α.Ε.», σύμφωνα με το άρθρο 9 
παρ. 4 του ν. 703/1977, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

(ΑΠΟΦΑΣΗ 1 υπ’ αριθμ. 282/ΐν/2005) 

Συνεδρίασε στην αίθουσα συνεδριάσεων του 1 ου ορό¬ 
φου των Γ ραφείων της, την 21 η Απριλίου 2005, ημέρα Πέ¬ 
μπτη και ώρα 14:00, με την εξής σύνθεση: 

Πρόεδρος: Σπυρίδων Ζησιμόπουλος 

Μέλη: Νικόλαος Γεράσιμος 
Θεόδωρος Δεληγιαννάκης, 

Παναγιώτης Μαντζουράνης, 

Αντώνιος Μέγγουλης, κωλυομένου 

του τακτικού Κων/νου Ηλιόπουλου, 

Λεωνίδας Νικολούζος 
Ιωάννης Κατσουλάκος 
Γ εώργιος Τριανταφυλλάκης και 
Αριστέα Σινανιώτη, κωλυομένου 

του τακτικού Χαρίσιου Ταγαρά. 

Γραμματέας: Ηλιάνα Κούτρα, κωλυομένηςτηςτακτικής 
Αλεξάνδρας-Μαρίας Ταραμπίκου. 

Θέμα της Συνεδριάσεως ήταν η από 9.2.2005 (ημ. 
αριθμ. πρωτ. 649) αίτηση λήψης ασφαλιστικών μέτρων 
της εταιρείας «ΑΝΩΝΥΜΟΣ ΤΕΧΝΙΚΗ ΕΤΑΙΡΙΑ ΟΔΩΝ ΚΑΙ 
ΓΕΦΥΡΩΝ ΑΤΕ-ΟΔΓΕ» που εδρεύει στην Αλεξανδρούπο¬ 
λη, κατά της εταιρείας «ΕΓΝΑΤΙΑ ΟΔΟΣ Α.Ε.» που εδρεύ¬ 
ει στη Θεσσαλονίκη, σύμφωνα με το άρθρο 9 παρ. 4 του ν. 
703/1977, όπως ισχύει. 

Στη συνεδρίαση παρέστησαν οι εταιρείες: α) «ΑΝΩΝΥ¬ 
ΜΟΣ ΤΕΧΝΙΚΗ ΕΤΑΙΡΙΑ ΟΔΩΝ ΚΑΙ ΓΕΦΥΡΩΝ ΑΤΕ-ΟΔΓΕ» 


διατωνπληρεξουσίωνδικηγόρωντης,Δημήτρη Αυγητίδη 
και Μαρίας Ορφανίδου και β) «ΕΓΝΑΤΙΑ ΟΔΟΣ Α.Ε.» διά 
του πληρεξουσίου δικηγόρου της Ζαφειριού Χατζηχαλκιά. 

Στην αρχή της συζητήσεως τον λόγο έλαβε η γενική Ει- 
σηγήτρια Σοφία Καμπερίδου, η οποία ανέπτυξε τη γρα¬ 
πτή εισήγησή της Γραμματείας και κατέληξε προτείνο- 
ντας, την απόρριψη της κρινόμενης αίτησης, ως ουσία 
αβάσιμης, δεδομένου ότι δεν πληρούνται σωρευτικά οι 
προύποθέσειςτου άρθρου 9παρ. 4του ν. 703/1977, όπως 
ισχύει. 

Στην συνέχεια, το λόγο έλαβαν τα ενδιαφερόμενο μέρη 
και η μεν αιτούσα ζήτησε την αποδοχή της αίτησής της η 
δε καθής την απόρριψη αυτής, για τους λόγους τους 
οποίους αναφέρουν και στα υπομνήματα που θα καταθέ¬ 
σουν. Επίσης, αφού ανέπτυξαν τις θέσεις τους, έδωσαν 
διευκρινίσεις και απάντησαν σε ερωτήσεις που τους υπέ¬ 
βαλαν ο Πρόεδρος και τα Μέλη της Επιτροπής και ζήτη¬ 
σαν προθεσμία για την υποβολή υπομνήματος. 

Ο Πρόεδρος της Επιτροπής έδωσε προθεσμία στις εν- 
διαφερόμενες εταιρείες έως την 26 η Απριλίου 2005, ημέρα 
Τρίτη προκειμένου να υποβάλουν τα υπομνήματά τους. 

Η Επιτροπή Ανταγωνισμού συνήλθε σε διάσκεψη την 
27 η Απριλίου 2005, ημέρα Τετάρτη και ώρα 9:30 στην ίδια 
ως άνω αίθουσα και αφού έλαβε υπόψη τα στοιχεία του 
σχετικού φακέλου, την εισήγηση της Γραμματείας, τις 
απόψεις που διατύπωσαν, προφορικώς και εγγράφως, οι 
ενδιαφερόμενος εταιρίες και τα υπομνήματα που κατέθε¬ 
σαν ενώπιον της Επιτροπής εν γένει συζήτηση της υπο- 
θέσεως: 

ΣΚΕΦΘΗΚΕ ΩΣ ΕΞΗΣ 

1. Η εταιρεία με την επωνυμία «ΑΝΩΝΥΜΟΣ ΤΕΧΝΙΚΗ 
ΕΤΑΙΡΙΑ ΟΔΩΝ ΚΑΙ ΓΕΦΥΡΩΝ ΑΤΕ-ΟΔΓΕ», που εδρεύει 
στην Αλεξανδρούπολη του νομού Έβρου, με την υπ’ 
αριθμ. πρωτ. 649/9.2.2005 αίτησή της και μετά την υπο¬ 
βολή σχετικής καταγγελίας (αριθμ. πρωτ. 648/9.2.2005), 
ζητά τη λήψη ασφαλιστικών μέτρων κατά της εταιρείας 
«ΕΓΝΑΤΙΑ ΟΔΟΣ Α.Ε.», που εδρεύει στη Θεσσαλονίκη, 
επικαλούμενη παράβαση του άρθρου 2 του ν. 703/1977 
και κίνδυνο ανεπανόρθωτης βλάβης στα συμφέροντάτης 
και στο δημόσιο συμφέρον. 

2. Η αιτούσα είναι εργοληπτική επιχείρηση με καταστα¬ 
τικό σκοπό την εκτέλεση τεχνικών έργων κάθε φύσεως 
(οδοποιητικών, λιμενικών, υδραυλικών, οικοδομικών, 
κ.α.), είναι εγγεγραμμένη στην 5 η τάξη του Μητρώου Ερ¬ 
γοληπτικών Επιχειρήσεων (εφεξής Μ.Ε.ΕΠ.) για έργα 
οδοποιίας και σύμφωνα με τις ισχύουσες διατάξεις δικαι¬ 
ούται λόγω της κατάταξής της να αναλαμβάνει την κατα¬ 
σκευή δημοσίων έργων οδοποιίας προϋπολογισμού ανω- 
τάτου ορίου 22.000.000 ευρώ και κατωτάτου ορίου 
3.500.000 ευρώ για έργα εκτός του νομού της έδρας της 
και 1.750.000 ευρώ για έργα εντός του νομού της έδρας 
της. 

Η καθής είναι ανώνυμη εταιρεία με μοναδικό μέτοχο το 
Ελληνικό Δημόσιο, λειτουργεί με ιδιωτικοοικονομικά κρι¬ 
τήρια, εποπτεύεται από τον Υπουργό Περιβάλλοντος, 
Χωροταξίας και Δημοσίων Έργων και έχει ως καταστατι- 


' Από την παρούσα απόφαση έχουν παραλειφθεί, σύμφωνα με το άρθρο 23 παρ.7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ 361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη 
θέση των στοιχείων που έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν αντικαταστά- 
θηκαν με ενδεικτικά ποσά και αριθμούς ή με γενικές περιγραφές (εντός [...]). 

κό σκοπό τη διαχείριση της μελέτης και κατασκευής, τη 
συντήρηση, τον εξοπλισμό και την εκμετάλλευση της 
Εγνατίας οδού, των οδικών αξόνων που την εξυπηρετούν, 
καθώς και άλλων έργων εντός ή εκτός της ελληνικής Επι¬ 
κράτειας (ιδρυτική κοινή απόφαση των Υπουργών Εθνι¬ 
κής Οικονομίας, Οικονομικών και ΠΕ.ΧΩ.ΔΕ. υπ’ αριθμ. 
Δ14α/02/69/ΦΝ380/10.11.1994-ΦΕΚ846/14.11.1994, εκ- 
δοθείσα κατ’ εξουσιοδότηση του άρθρου 5 παρ. 6 του ν. 
2229/1994). Σε υλοποίηση του καταστατικού αυτού σκο¬ 
πού της, εκπονούνται μελέτες και υλοποιούνται έργα κα¬ 
τασκευής, συντήρησης και λειτουργίας τόσο στον άξονα 
της Εγνατίας οδού από την Ηγουμενίτσα μέχρι τα ελλη¬ 
νοτουρκικά σύνορα, όσο και σε κάθετους άξονες. Στις 
δραστηριότητες αυτές περιλαμβάνονται η προετοιμασία 
των ενεργειών και η εξεύρεση χρηματοδότησης για την 
υλοποίηση των μελετών, των κατασκευών και της λει¬ 
τουργίας των έργων, με κύρια πηγή χρηματοδότησης τα 
κοινοτικά προγράμματα. 

3. Οι ισχυρισμοί της αιτούσης εταιρείας μπορούν να συ- 
νοψισθούν στα εξής: Την 31.12.2004 δημοσιεύθηκαν στην 
Εφημερίδα της Κυβερνήσεως δύο διακηρύξεις ανοικτής 
δημοπρασίας της καθ’ ης για την επιλογή αναδόχου των 
έργων, α) «Εγνατία οδός: Βελτίωση του τμήματος εθνικής 
οδού Μέστη-Μάκρη», προϋπολογισμού 21.000.000 ευρώ 
και β) κάθετος άξονας Εγνατίας οδού Θεσσαλονίκη-Μου- 
δανιά: Βελτίωση-Διαπλάτυνση τμήματος Σωζόπολη-Μου- 
δανιά, προϋπολογισμού 12.000.000 ευρώ. 

Σύμφωνα με το άρθρο 21 των ως άνω διακηρύξεων, στις 
δημοπρασίες επιτρέπεται να συμμετάσχουν μεμονωμέ¬ 
νες εργοληπτικές επιχειρήσεις εγγεγραμμένες είτε στο 
ελληνικό Μ.Ε.ΕΠ. στην 6 η τάξη για έργα οδοποιίας, είτε 
στους επισήμους καταλόγους των κρατών-μελώντου Ευ¬ 
ρωπαϊκού Οικονομικού Χώρου ή της Συμφωνίας των Δη¬ 
μοσίων Συμβάσεων του Παγκόσμιου Οργανισμού Εμπο¬ 
ρίου, όπου δεν τηρούνται κατάλογοι αναγνωρισμένων 
εργοληπτών, εφ’ όσον έχουν εκτελέσει έργα αυτοκινητο¬ 
δρόμων παρόμοια ποιοτικά και ποσοτικά με τα δημοπρα- 
τούμενα, καθώς και κοινοπραξίες μεταξύ δύο ή τριών από 
τις ως άνω καλούμενες εργοληπτικές επιχειρήσεις, με 
οποιονδήποτε συνδυασμό και με ελάχιστο ποσοστό συμ¬ 
μετοχής 25% η κάθε μία. 

Βασική συνεπώς προϋπόθεση για την αποδοχή μιας ελ¬ 
ληνικής εργοληπτικής επιχείρησης στη διαδικασία δημο¬ 
πρασίας των ανωτέρω έργων είναι η εγγραφή της στην 6 η 
τάξη του Μ.Ε.ΕΠ. για έργα οδοποιίας, καίτοιτο ύψος του 
προϋπολογισμού καθενός από τα δημοπρατούμενα έργα 
βρίσκεται μέσα στα όρια προϋπολογισμού των εργολη¬ 
πτικών επιχειρήσεων 5 ης τάξης του Μ.Ε.ΕΠ. και θα έπρεπε 
συνεπώς να επιτρέπεται η συμμετοχή και των επιχειρήσε¬ 
ων αυτών στη διαδικασία δημοπρασίας των συγκεκριμέ¬ 
νων έργων. 

Ο κατά τα ανωτέρω αποκλεισμός των εργοληπτικών 
επιχειρήσεων 5 ης τάξης, επομένως και της αιτούσης, από 
τη διαδικασία δημοπρασίας των προαναφερθέντων έρ¬ 
γων είναι κατά την αιτούσα παράνομος, αναιτιολόγητος 
και αυθαίρετος, συνιστά καταχρηστική εκμετάλλευση 
της δεσπόζουσας θέσης που η καθ’ης κατέχει στη σχετι¬ 
κή αγορά και είναι αντίθετος με το άρθρο 2 του ν. 
703/1977, καθώς και με τις διατάξεις του κοινοτικού δι¬ 
καίου (οδηγίας 93/37 ΕΟΚ), όπως αυτές έχουν μεταφερ¬ 
θεί στο εσωτερικό δίκαιο με το π.δ. 334/2000, στο άρθρο 
2 παρ. 2 του οποίου ρητά ορίζεται ότι δεν επιτρέπονται 
διακρίσεις κατά την ανάθεση των συμβάσεων δημοσίων 


έργων, ανεξάρτητα από το ύψος του προϋπολογισμού 
του δημοπρατούμενου έργου ή από τη φύση των δρα¬ 
στηριοτήτων της αναθέτουσας αρχής. Ως εκ τούτου και 
επικαλούμενη άμα κίνδυνο ανεπανόρθωτης βλάβης της 
καθώς και βλάβης του δημοσίου συμφέροντος, για τους 
λόγους περί των οποίων κατωτέρω, ζητά από την Επιτρο¬ 
πή Ανταγωνισμού, με την διαδικασία των ασφαλιστικών 
μέτρων, όπως το αίτημά της διευκρινίστηκε παραδεκτώς 
κατά την συζήτηση της αιτήσεως, να διαταχθεί η καθ’ης 
να παύσει την παράβαση του άρθρου 2 του ν. 703/1977 
και να απέχει από κάθε πράξη σχετική με τη δημοπράτη- 
ση και την υπογραφή της σύμβασης ανάθεσης του πρώ¬ 
του από τα δημοπρατηθέντα έργα μέχρι την έκδοση απο- 
φάσεως επί της καταγγελίας της (του δευτέρου έργου 
ανακλήθηκε η δημοπράτηση), να απειληθεί η καθ’ης με 
καταβολή ποσού 1.000.000 ευρώ για κάθε παράβαση της 
απόφασης που θα εκδοθεί και να διαταχθεί κάθε άλλο 
πρόσφορο κατά την κρίση της Επιτροπής μέτρο. 

4. Η καθ’ης ισχυρίζεται εν σύνοψειτα εξής: Το Διοικητι¬ 
κό Συμβούλιο αυτής, μετά από εισήγηση τηςτεχνικής υπη¬ 
ρεσίας της, αποφάσισε στους διαγωνισμούς των υπόψη 
δύο έργων να γίνουν δεκτές, κατά επιτρεπτή παρέκκλιση, 
εργοληπτικές επιχειρήσεις μόνον 6 ης τάξης, που αντικειμε¬ 
νικά σε σχέση με τις επιχειρήσεις της 5 ης τάξης διαθέτουν 
αυξημένη εμπειρία, μεγάλο τεχνικό εξοπλισμό και οικονο¬ 
μική επιφάνεια, καθ’ όσοντα συγκεκριμένα έργα αφορούν 
σε εργασίες διαπλάτυνσης και μετατροπής οδών ταχείας 
κυκλοφορίας σε αυτοκινητοδρόμους διαχωρισμένων κλά¬ 
δων και πρέπει να παρασκευασθούν έντεχνα, με τις αυξη¬ 
μένες τεχνικές προδιαγραφές των αυτοκινητοδρόμων, 
γρήγορα και συγχρόνως χωρίς να διακοπεί η υπό ασφα¬ 
λείς συνθήκες κυκλοφορία επ’ αυτών. 

Η εταιρεία δεν αποτελεί επιχείρηση κατά την έννοια του 
άρθρου 2του ν. 703/1977, διότι δεν ασκεί δραστηριότητα 
η οποία μπορεί να αναληφθεί στον ιδιωτικό τομέα ούτε 
βρίσκεται σε ανταγωνιστική σχέση με παρόμοια δραστη¬ 
ριότητα που ασκείται από ιδιωτικές επιχειρήσεις και επο¬ 
μένως δεν μπορεί να είναι υποκείμενο του καθιερούμενου 
από το ανωτέρω άρθρο απαγορευτικού κανόνα. Η οικο¬ 
νομική δραστηριότητά της είναι δραστηριότητα αναθέ¬ 
τουσας αρχής που δεν προσήκει σε ιδιωτική επιχείρηση 
και δεν φέρει τους χρηματοοικονομικούς κινδύνους που 
φέρουν οι ασκούσες οποιαδήποτε οικονομική δραστη¬ 
ριότητα ανώνυμες εταιρείες, καθ’ όσον η χρηματοδότησή 
της γίνεται σε βάρος του μετοχικού κεφαλαίου της, το 
οποίο, ανάλογα με τις σχετικές ανάγκες της, αυξάνεται 
περιοδικώς κατόπιν αποφάσεως της γενικής συνέλευσης 
των μετόχων της, δηλαδή του Ελληνικού Δημοσίου. 

Με απόφαση του Μονομελούς Πρωτοδικείου Θεσσαλο¬ 
νίκης (υπ’ αριθμ. 8203/2005), που εκδόθηκε κατά την δια¬ 
δικασία των ασφαλιστικών μέτρων, έχει κριθεί με δύναμη 
δεδικασμένου ότι δεν υπάρχει το αντικείμενο της αιτού- 
μενης δικαστικής προστασίας, διότι ο επικαλούμενος από 
την αιτούσα κίνδυνος αποκλεισμού της από την δημο¬ 
πρασία έχει ήδη επέλθει με γενόμενη εν τω μεταξύ κατα- 
κύρωση του πρώτου έργου (ως προς το δεύτερο η διακή¬ 
ρυξη ανακλήθηκε για τεχνικούς λόγους) και επομένως η 
Επιτροπή Ανταγωνισμού εμποδίζεται κατά νόμο (άρθρα 
695 και 322 ΚΠολΔ) να επιληφθεί της εκ νέου εξετάσεως 
του θέματος αυτού. Σε κάθε περίπτωση, με την υπ’ αριθμ. 
9356/2005 απόφαση του ιδίου Δικαστηρίου, εκδοθείσα 
επίσης κατά τη διαδικασία των ασφαλιστικών μέτρων, 
έχει κριθεί ότι ο αποκλεισμός από τη δημοπρασία των ερ- 

γοληπτικών επιχειρήσεων 5 ης τάξης υπήρξε νόμιμος και 
δικαιολογημένος. 

Τέλος, σύμφωνα με την καθ’ης, στην υπό κρίση υπόθε¬ 
ση δεν συντρέχει το στοιχείο της δεσπόζουσας θέσης, επί 
πλέον δεν συντρέχει επείγουσα περίπτωση, ούτε η αιτού¬ 
σα υφίσταται ανεπανόρθωτη βλάβη και ως εκτούτου η αί¬ 
τησή της πρέπει να απορριφθεί. 

5. Επειδή με τη διάταξη του άρθρου 2 του ν. 703/1977, 
όπως ισχύει, ορίζεται ότι απαγορεύεται η καταχρηστική 
εκμετάλλευση από μία ή περισσότερες επιχειρήσεις της 
δεσπόζουσας θέσης τους στο σύνολο ή σε μέρος της 
αγοράς της χώρας και ιδίως, μεταξύ άλλων, η αδικαιολό¬ 
γητη άρνηση πωλήσεων ή άλλων συναλλαγών. Η έννοια 
της επιχείρησης κατά τη διάταξη αυτή καλύπτει κάθε φο¬ 
ρέα ο οποίος ασκεί οικονομική δραστηριότητα, ήτοι δρα¬ 
στηριότητα που συνίσταται στην προσφορά κάθε είδους 
προϊόντων και υπηρεσιών σε συγκεκριμένη αγορά, ανε¬ 
ξάρτητα από το νομικό καθεστώς που τη διέπει ή τον τρό¬ 
πο χρηματοδότησής της (βλ. και ΔΕΚ 0-118/85 [ 1987] 
ΕΘΒ 2599, Ο-41/90[ 1991] ΕΘΒ 1-1979, 0-244/94 [1995] 
ΕΟΒ 1-4013, 0-55/96 [1997] ΕΟΒ 1-7119). Επιχείρηση 
υπάρχει και όταν παράλληλα προς την επίτευξη ενός οι¬ 
κονομικού αποτελέσματος επιδιώκονται και άλλοι στόχοι 
(κοινωνικοί, πολιτικοί κλπ.), χωρίς να ενδιαφέρει ο αστι¬ 
κός ή εμπορικός χαρακτήρας της και χωρίς να είναι απα¬ 
ραίτητο να είναι η ίδια φορέας των οικονομικών υποχρε¬ 
ώσεων αυτοτελώς, αρκεί να έχει αυτή τη δικαιοπρακτική 
ικανότητα (Λ. Κοτσίρης, Δίκαιο Ανταγωνισμού, έκδ. 2000 
παρ. 453). 

Η καθ’ης αποτελεί επιχείρηση κατά την έννοια του άρ¬ 
θρου 2 του ν. 703/1977, όπως ισχύει, εμπίπτουσα στις δια¬ 
τάξεις του νόμου αυτού. Όπως προαναφέρθηκε, η έννοια 
της επιχείρησης καλύπτει κάθε φορέα που ασκεί οικονο¬ 
μική δραστηριότητα, η οποία μπορεί να συνίσταται σε κά¬ 
θε δραστηριότητα προσφοράς αγαθών ή υπηρεσιών σε 
δεδομένη αγορά και η καθ’ης, ενόψειτου σκοπού και των 
δραστηριοτήτων της που εκτίθενται ανωτέρω στην παρ. 
2, εμπίπτει σε αυτή την κατηγορία, χωρίς να έχει σημασία 
κατά τα άνω το νομικό καθεστώς που τη διέπει ή το γεγο¬ 
νός ότι δεν ασκεί ιδιωτική δραστηριότητα, πολύ περισσό¬ 
τερο αφού αναλαμβάνει η ίδια τους χρηματοοικονομι¬ 
κούς κινδύνους των δραστηριοτήτων της, χωρίς αυτό να 
αναιρείται από τον τρόπο χρηματοδότησής της ή από τη 
σύνθεση του μετοχικού κεφαλαίου της και αφού επιπλέον 
μπορεί να συντρέξει και στο πρόσωπό της, κατά την άσκη¬ 
ση των δραστηριοτήτωντης, η απαγορευμένη από το άρ¬ 
θρο 2 του ν. 703/1977 περίπτωση της αδικαιολόγητης άρ¬ 
νησης πωλήσεων ή άλλων συναλλαγών, του αποκλεισμού 
δηλονότι εργοληπτικών επιχειρήσεων από τους διαγωνι¬ 
σμούς της, σε βάρος του ανταγωνισμού. Πέρα από αυτά, 
σύμφωνα με την παράγραφο 11 του άρθρου 5 του ν. 
2229/1994 οι επιχειρήσεις που ιδρύονται κατά την πρό¬ 
βλεψη της παρ. 6 του ιδίου άρθρου και νόμου, όπως η 
καθ’ης, είναι επιχειρήσεις κοινής ωφέλειας λειτουργού¬ 
σες χάριν του δημοσίου συμφέροντος και διεπόμενες 
από τους κανόνες της ιδιωτικής οικονομίας, σύμφωνα δε 
με το άρθρο 5 παρ. 1 του ν. 703/1977, όπως ισχύει, οι δια¬ 
τάξεις του νόμου αυτού εφαρμόζονται και επί δημοσίων ή 
κοινής ωφέλειας επιχειρήσεων, εκτός αν κάποιες ή κά¬ 
ποια κατηγορία αυτών εξαιρεθούν της εφαρμογής με κοι¬ 
νή απόφαση των Υπουργών Συντονισμού και Εμπορίου 
(ήδη Οικονομίας και Ανάπτυξης), κάτι που δεν έχει συμβεί 
για την καθ’ης. 


Κατ’ ακολουθία, ο ισχυρισμός της καθ’ης περί μη υπα¬ 
γωγής της κατ' αρχήν στις ρυθμίσεις του ν. 703/1977 και 
άρα ούτε σε αυτές του άρθρου 9 παρ. 4 του νόμου αυτού 
δεν ευσταθεί. 

6. Επειδή κατά το άρθρο 8β παρ. 1 του ν. 703/1977, 
όπως ισχύει, αρμόδια για την τήρηση των διατάξεων του 
νόμου αυτού είναι η Επιτροπή Ανταγωνισμού και ειδικό¬ 
τερα κατά το άρθρο 9 παρ. 4 είναι και αποκλειστικούς αρ¬ 
μόδια για τη λήψη ασφαλιστικών μέτρων κατά τους ορι¬ 
σμούς καιτις προϋποθέσεις που η διάταξη αυτή θέτει, κα¬ 
τά δε το άρθρο 18 παρ. 2 του ιδίου νόμου τα κάθε φύσεως 
δικαστήρια δικαιούνται να κρίνουν παρεμπιπτόντως το 
κύρος των κατά το άρθρο 1 παρ. 1 συμφωνιών και απο¬ 
φάσεων καθώς και την ύπαρξη απαγορευμένης εναρμο¬ 
νισμένης πρακτικής ή καταχρηστικής εκμετάλλευσης δε¬ 
σπόζουσας θέσης, πλην από τηντοιαύτη κρίση τους δεν 
δεσμεύεται η Επιτροπή Ανταγωνισμού κρίνουσα κατ’ 
εφαρμογή του νόμου αυτού. Συνεπώς, οι επικαλούμενες 
από την καθ’ης υπ’ αριθμ. 8203/2005 και 9326/2005 απο¬ 
φάσεις του Μονομελούς Πρωτοδικείου Θεσσαλονίκης, 
και αν ακόμη είχαν κρίνει θέματα αναγόμενα στο ρυθμι¬ 
στικό πεδίο του ν. 703/1977, δεν εμποδίζουν την Επιτρο¬ 
πή να επιληφθεί της εξέτασης της νομικής και ουσιαστι¬ 
κής βασιμότητας της υπό κρίση αίτησης, όπως διατείνε¬ 
ται η καθ’ης, κατά μείζονα λόγο διότι το Μονομελές 
Πρωτ/κείο Θεσ/νίκης με τις ανωτέρω αποφάσεις του δεν 
προήλθε καν σε κρίση επί θεμάτων δικαίου του ανταγωνι¬ 
σμού. 

7. Επειδή με το άρθρο 9 παρ. 4 του ν. 703/1977, όπως 
ισχύει, ορίζεται ότι: «Η Επιτροπή Ανταγωνισμού είναι απο¬ 
κλειστικά αρμόδια να λάβει ασφαλιστικά μέτρα αυτεπάγ- 
γελτα, κατόπιν αιτήσεως αυτού που έχει υποβάλει καταγ¬ 
γελία κατάτο άρθρο 24του παρόντος νόμου ή κατόπιν αι- 
τήσεως του Υπουργού Εμπορίου, όταν πιθανολογείται 
παράβαση των άρθρων 1 και 2 του παρόντος νόμου και 
συντρέχει επείγουσα περίπτωση προς αποτροπή άμεσα 
επικείμενου κινδύνου ανεπανόρθωτης βλάβης στον αι- 
τούντα ή στο δημόσιο συμφέρον. Η Επιτροπή Ανταγωνι¬ 
σμού μπορεί να απειλήσει χρηματική ποινή μέχρι ένα εκα¬ 
τομμύριο (1.000.000) δραχμές για κάθε ημέρα μη συμ¬ 
μόρφωσης προς την απόφασή της και να θεωρήσει αυτήν 
καταπεσούσα, όταν με απόφασή της βεβαιώνεται η μη 
συμμόρφωση». 

Κατά τη σαφή διατύπωση της διάταξης αυτής, για να 
ληφθούν από την Επιτροπή Ανταγωνισμού ασφαλιστικά 
μέτρα, εκτός από την πιθανολόγηση παράβασης των άρ¬ 
θρων 1 ή 2 του ν. 703/1977, απαιτείται (σωρευτικώς) και η 
συνδρομή επείγουσας περίπτωσης προς αποτροπή άμε¬ 
σα επικείμενου κινδύνου ανεπανόρθωτης βλάβης στον αι- 
τούντα ή στο δημόσιο συμφέρον. Η ανεπανόρθωτη βλά¬ 
βη, έννοια γνωστή στο διοικητικό δίκαιο, ρυθμιζόμενη ει- 
δικώς στα άρθρα 200-205 του Κώδικα Διοικητικής 
Δικονομίας και στο άρθρο 52 του π.δ. 18/1989 περί Συμ¬ 
βουλίου της Επικράτειας, προϋποθέτει απειλούμενη ζη¬ 
μία του αιτούντος, της οποίας η επανόρθωση θα είναι 
αδύνατη ή ιδιαίτερα δυσχερής σε περίπτωση ευδοκίμη¬ 
σης του ενδίκου βοηθήματος που ασκείται κατά την τα¬ 
κτική διαδικασία. Δεν αρκεί, δηλαδή, η πιθανολόγηση 
απλής χρηματικής ζημίας του αιτούντος, αλλά απαιτείται 
να συντρέχει ιδιαίτερη οικονομική δυσχέρεια, η οποία να 
μπορεί να αποβεί καταστρεπτική για τον αιτούντα ή να 
επιφέρει ισχυρό οικονομικό κλονισμό του (Ε.Α. 
218/111/2002, ΕπΑνΣτΕ 484/2001, Αρμ. 2002. 112). Με την 

απαίτηση δηλαδή της ανεπανόρθωτης βλάβης, ο νόμος 
αποσκοπεί να περιορίσει τη λήψη ασφαλιστικών μέτρων 
μόνο σε περιπτώσεις που άνευ αυτών υφίσταται κίνδυνος 
αδυναμίας συνέχισης της λειτουργίας της επιχείρησης 
(ΕΑ 215/111/2002). Σε περίπτωση που δεν πιθανολογείται η 
ύπαρξη τέτοιας βλάβης η αίτηση απορρίπτεται ως ουσια¬ 
στικά αβάσιμη (ΕΑ266/ΐν/2004, 251/1112003). 

Εν προκειμένω, από την ακροαματική διαδικασία και τη 
μελέτη του φακέλου δεν πιθανολογήθηκε ότι συντρέχει 
επείγουσα περίπτωση προς αποτροπή άμεσα επικείμε¬ 
νου κινδύνου ανεπανόρθωτης βλάβης στην αιτούσα, καθ’ 
όσον, ακόμη και αν γίνει δεκτό ότι στη διαδικασία δημο- 
πράτησης έπρεπε κατά νόμο να γίνουν δεκτές και εργο¬ 
ληπτικές επιχειρήσεις εγγεγραμμένες στην 5 η τάξη του 
Μ.Ε.ΕΠ. για έργα οδοποιίας, δεν προκύπτει ότι η αιτούσα 
θα επελέγετο ως μειοδότρια, για την ανάληψη του υπόψη 
έργου. Όπως και η ίδια συνομολογεί, δεν έλαβε μέρος 
στην προκηρυχθείσα δημοπρασία, όπως έπραξαν δύο 
άλλες εργοληπτικές επιχειρήσεις 5 ης τάξης και, επομέ¬ 
νως, ο ισχυρισμός της ότι οι εγκαταστάσεις της είναι πλη¬ 
σίον στην περιοχή κατασκευής του έργου και ως εκ τού¬ 
του θα ήταν η μόνη η οποία θα εξασφάλιζε την έγκαιρη, 
άρτια και οικονομική κατασκευή του έργου, όπως απαιτεί 
το άρθρο 18παρ. 2 του π.δ. 609/1985 σχετικά με την δια¬ 
δικασία εξέτασης των προσφορών και εισήγησης για ανά¬ 
θεση, δεν τεκμηριώνονται. Πολύ περισσότερο, διότι η 
έγκαιρη και άρτια κατασκευή ενός τεχνικού έργου δεν 
εξαρτάται μόνο ή κυρίως από την εγγύτητα της έδρας της 
επιχείρησης στην περιοχή κατασκευής του έργου, ούτε 
και η οικονομικότερη κατασκευή αυτού, αλλά είναι συ¬ 
νάρτηση και άλλων παραγόντων, όπως ο βαθμός ορθο¬ 
λογικής οργάνωσης και λειτουργίας της επιχείρησης, ο 
τεχνικός εξοπλισμός της, η οικονομική επιφάνεια αυτής. 
Η οικονομική δε προσφορά την οποία προσκόμισε η αι¬ 
τούσα προς επίρρωση του ως άνω ισχυρισμού της, δια- 
τεινόμενη ότι αυτήν θα υπέβαλε αν δεν είχε αποκλεισθεί 
από τη δημοπρασία, δεν μπορεί να ληφθεί υπόψη αφού 
δεν υποβλήθηκε και δεν ήταν γνωστή πριν από το διαγω¬ 
νισμό. Περαιτέρω, από τα στοιχεία του φακέλου της υπο- 
θέσεως δεν πιθανολογήθηκε ότι η αναζήτηση εναλλακτι¬ 
κών λύσεων θα δημιουργήσει στην αιτούσα σοβαρές οι¬ 
κονομικές ζημίες, εξικνούμενες μάλιστα μέχρι 
οικονομικού αφανισμούτης, όπως προβάλλει, δεδομένης 
της εκτέλεσης έργων οδοποιίας, έστω και κατά περιορι¬ 
σμό μόνον στη Βόρειο Ελλάδα, και από άλλους φορείς 
(Περιφέρειες, Νομαρχιακές Αυτοδιοικήσεις, Δήμους), 
καθώς και της ενασχόλησης της αιτούσης με την κατα¬ 
σκευή και άλλου είδους τεχνικών έργων, δημοσίων ή ιδιω¬ 
τικών, εντός ή εκτός της έδρας της. Τέλος, ο ισχυρισμός 
της αιτούσης ότι ο αποκλεισμός των εργοληπτικών επι¬ 
χειρήσεων δηςτάξης απότη συμμετοχή στην επίμαχη δη¬ 
μοπρασία συνιστά κατάφωρη προσβολή του δημοσίου 
συμφέροντος διότι αποτελεί νόθευση του υγιούς αντα¬ 
γωνισμού και ενέχει τον κίνδυνο να μη κατακυρωθείτο δη- 
μοπρατούμενο έργο σε μία εταιρεία που θα μπορούσε να 
εξασφαλίσει την αρτιότερη και οικονομικότερη κατα¬ 
σκευή, δεν αποτελεί λόγο λήψεως ασφαλιστικών μέτρων 
για την αποτροπή άμεσα επικείμενου κινδύνου πρόκλη¬ 
σης ανεπανόρθωτης βλάβης στο δημόσιο συμφέρον. Πα¬ 
ραδοχή ενός τέτοιου ισχυρισμού θα σήμαινε ότι κάθε 
πράξη περιορισμού του ανταγωνισμού σε μια αγορά βλά¬ 
πτει το δημόσιο συμφέρον και ως εκ τούτου θα υπήρχε 
πάντα λόγος λήψεως ασφαλιστικών μέτρων. Το μέτρο αυ¬ 


τό, όμως, λαμβάνεται σε έκτακτες μόνο περιπτώσεις, 
όταν απειλείται οικονομική κατάρρευση μιας επιχείρησης 
ή όταν, στην περίπτωση του δημοσίου συμφέροντος, 
υπάρχει κίνδυνος επικείμενης ανεπανόρθωτης βλάβης 
στον καταναλωτή (σε θέματα όπως η δημόσια υγεία, 
ασφάλεια κλπ.), με την προστασία του οποίου είναι άρρη¬ 
κτα συνυφασμένη στο δίκαιο του ανταγωνισμού η έννοια 
του δημοσίου συμφέροντος. 

Ενόψει των ανωτέρω, κατά την ομόφωνη διαπίστωση 
της Επιτροπής, στην υπό κρίση περίπτωση δεν συντρέχει 
η απαιτούμενη σωρευτικώς δεύτερη προϋπόθεση λήψε¬ 
ως ασφαλιστικών μέτρων, ως εκ τούτου δε παρέλκει η 
εξέταση συνδρομής της άλλης προϋπόθεσης λήψεως τέ¬ 
τοιων μέτρων, της παράβασης δηλαδή του άρθρου 2 του 
ν. 703/1977, θέμα το οποίο θα κριθεί κατά την εκδίκαση 
της από 9.2.2005 καταγγελίας της αιτούσης κατά της 
καθ’ης. Επομένως η υπό κρίση αίτηση πρέπει να απορρι- 
φθεί ως ουσιαστικά αβάσιμη. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την από 9.2.2005 αίτηση της εταιρείας «ΑΝΩ- 
ΝΥΜΟΣΤΕΧΝΙΚΗ ΕΤΑΙΡΕΙΑ ΟΔΩΝ ΚΑΙ ΓΕΦΥΡΩΝ ΑΤΕ-ΟΔ- 
ΓΕ», σύμφωνα με το άρθρο 9 παρ. 4 του ν. 703/1977, όπως 
ισχύει, για τη λήψη ασφαλιστικών μέτρων κατά της εταιρεί¬ 
ας «ΕΓΝΑΤΙΑ ΟΔΟΣ Α.Ε.». 

Η απόφαση εκδόθηκετην21 η Ιουνίου 2005. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουνίου 2005 

Ο Πρόεδρος Η Γραμματέας 

ΣΠΥΡΙΔΩΝ ΖΗΣΙΜΟΠΟΥΛΟΣ ΗΛΙΑΝΑ ΚΟΥΤΡΑ 

-♦- 

Αριθμ. πράξη ΣΤ712918 (5) 

Ανάκληση Αδειών Ίδρυσης και Λειτουργίας του I. Ι.Ε.Κ. 

«ΖΗΤΑ» (ΧΑΝΙΑ). 

Ο ΠΡΟΕΔΡΟΣ ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις των παραγρ. 7,8 και 9 του άρθρου 5 του 
ν. 2009/1992 (ΦΕΚ 18 /τ.Α/1992) «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες δια¬ 
τάξεις». 

2. Τις διατάξεις των άρθρων 1,2 και 9 της υπ’ αριθμ. 
Ζ73378/93 (ΦΕΚ356/τ.Β/1993), απόφασης του Υπουργού 
Εθνικής Παιδείας και Θρησκευμάτων «Προϋποθέσεις, 
όροι και διαδικασία χορήγησης άδειας ίδρυσης και λει¬ 
τουργίας Ινστιτούτων Επαγγελματικής Κατάρτισης 
(Ι.Ε.Κ.) από Νομικά Πρόσωπα Ιδιωτικού Δικαίου ή Ιδιώ¬ 
τες», όπως τροποποιήθηκε και ισχύει (ΦΕΚ 
722/Τ.Β/22.8.1996). 

3. Την υπ’ αριθμ. Ζ75099/1993, απόφαση του Δ.Σ. του 
Ο.Ε.Ε.Κ. για χορήγηση άδειας Ίδρυσης, η οποία δημοσι- 
εύθηκε στο ΦΕΚ460/τ.Β/1993. 

4. Την υπ’ αριθμ. Ζ71879/4.2.1994, απόφαση του Δ.Σ. 
του Ο.Ε.Ε.Κ. για χορήγηση πρώτης άδειας Λειτουργίας. 

5. Το με α/α 89/4.4.2005 υπηρεσιακό σημείωμα του τμή¬ 
ματος Ελέγχου Λειτουργίας I. Ι.Ε.Κ., σύμφωνα μετο οποίο 
το I. Ι.Ε.Κ. «ΖΗΤΑ» διέκοψε τη λειτουργία του για δύο (2) 
συνεχή εξάμηνα. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13197 


6. Την απόφαση επί του θέματος 6γ της συνεδρίασης 
16/10.6.2005του Δ.Στου Ο.Ε.Ε.Κ., αποφασίζει: 

Α. Την ανάκληση των αδειών Ίδρυσης και Λειτουργίας 
του ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ ΘΕΟΔΩΡΟΠΟΥΛΟΥ ΚΑΛΛΙΟΠΗ και ανάκληση του 
δικαιώματος χρήσης της προσωνυμίας «ΖΗΤΑ» , με Α.Μ. 
12003 στα ΧΑΝΙΑ. 

Β. Την παράδοση του αρχείου του Ιδιωτικού Ι.Ε.Κ. «ΖΗ¬ 
ΤΑ» με Α.Μ. 12003 στο Δημόσιο Ι.Ε.Κ. ΧΑΝΙΩΝ. 

Δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2005 
Ο Πρόεδρος 

ΧΑΡΑΛΑΜΠΟΣ ΜΠΟΤΣΑΡΗΣ 

-♦- 

Αριθμ. πράξη ΣΠ12919 (6) 

Ανάκληση Αδειών Ίδρυσης και Λειτουργίας του I. Ι.Ε.Κ. 

«ΝΙΚ. ΜΑΣΤΟΡΟΔΗΜΟΥ» (ΛΑΡΙΣΑ). 

Ο ΠΡΟΕΔΡΟΣ ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις των παραγρ. 7,8 και 9 του άρθρου 5 του ν. 
2009/1992 (ΦΕΚ 18/τ.Α'/1992) «Εθνικό Σύστημα Επαγγελ¬ 
ματικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1,2 και 9 της υπ’ αριθμ. 
Ζ73378/93 (ΦΕΚ 356/τ. Β'/1993), απόφασης του Υπουργού 
Εθνικής Παιδείας και Θρησκευμάτων «Προϋποθέσεις, 
όροι και διαδικασία χορήγησης άδειας ίδρυσης και λει¬ 
τουργίας Ινστιτούτων Επαγγελματικής Κατάρτισης 
(Ι.Ε.Κ.) από Νομικά Πρόσωπα Ιδιωτικού Δικαίου ή Ιδιώτες», 
όπως τροποποιήθηκε και ισχύει (ΦΕΚ 722/τ. Β'/22.8.1996). 

3. Την υπ’ αριθμ. Ζ75099/93, απόφαση του Δ.Σ. του 
Ο.Ε.Ε.Κ. για χορήγηση άδειας Ίδρυσης, η οποία δημοσι- 
εύθηκε στο ΦΕΚ460/τ.Β71993. 

4. Την υπ’ αριθμ. Ζ710887/20.10.1993, απόφαση του Δ.Σ. 
του Ο.Ε.Ε.Κ. για χορήγηση πρώτης άδειας Λειτουργίας. 

5. Το με α/α 90/4.4.2005 υπηρεσιακό σημείωμα του τμή¬ 
ματος Ελέγχου Λειτουργίας I. Ι.Ε.Κ., σύμφωνα μετο οποίο 
το I. Ι.Ε.Κ. «ΝΙΚ. ΜΑΣΤΟΡΟΔΗΜΟΥ» διέκοψε τη λειτουρ¬ 
γία του για περισσότερα από δύο (2) συνεχή εξάμηνα. 

6. Την απόφαση επί του θέματος 6δ της συνεδρίασης 
16/10.6.2005του Δ.Στου Ο.Ε.Ε.Κ., αποφασίζει: 

Α. Την ανάκληση των αδειών Ίδρυσης και Λειτουργίας 
του ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ ΜΑΣΤΟΡΟΔΗΜΟΣ ΝΙΚΟΛΑΟΣ και ανάκληση του 
δικαιώματος χρήσης της προσωνυμίας «ΝΙΚ. ΜΑΣΤΟΡΟ- 
ΔΗΜΟΥ» με Α.Μ. 06001 στην ΛΑΡΙΣΑ. 

Β. Την παράδοση του αρχείου του Ιδιωτικού Ι.Ε.Κ. «ΝΙΚ. 
ΜΑΣΤΟΡΟΔΗΜΟΥ» με Α.Μ. 06001 στο Ιο Δημόσιο Ι.Ε.Κ. 
ΛΑΡΙΣΑΣ. 

Δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2005 
Ο Πρόεδρος 

ΧΑΡΑΛΑΜΠΟΣ ΜΠΟΤΣΑΡΗΣ 


Πράξη Αριθμ. 210 (7) 

Κατανομή θέσης στο Πάντειο Πανεπιστήμιο Κοινωνικών 
και Πολιτικών Επιστημών. 

Ο ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξεις του αρθρ. 14 του ν. 2817/2000. 

2. την υπ’ αριθμ. 13347/Β1/05 υπουργική απόφαση που 
δημοσιεύθηκε στο ΦΕΚ 355/τ.Β718.3.2005. 

3. την από 2.6.2005 απόφαση του Πρυτανικού Συμβου¬ 
λίου, κατανέμουμε: 

την θέση ΔΕΠ, η οποία συστάθηκε αυτοδικαίως, σύμ¬ 
φωνα με την υπ’ αριθμ. 13347/Β1/05 υπουργική απόφαση, 
στο Τμήμα Διεθνών & Ευρωπαϊκών Σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2005 

Ο Πρύτανης 
ΣΤ. ΠΑΠΑΣΤΑΜΟΥ 

-♦- 

Απόφαση Αριθμ. 4 (8) 

Έγκριση καταβολής υπερωριών στους μόνιμους υπαλλή¬ 
λους του Οργανισμού Νεολαίας και Άθλησης Δήμου 
Σαλαμίνας για το α' εξάμηνο 2005. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ ΝΕΟΛΑΙΑΣ 
ΚΑΙ ΑΘΛΗΣΗΣ ΔΗΜΟΥ ΣΑΛΑΜΙΝΑΣ 

Έχοντας υπόψη: 

1. Τις διατάξεις του άρθρου 89 ν. 1188/1981. 

2. Τις διατάξεις του άρθρου 26Α παρ. 6 του π.δ. 
410/1995. 

3. Τις διατάξεις του άρθρου 16του ν. 3205/2003. 

4. Τηνυπ’αριθμ. 7/2005 απόφασητου Δ.Σ.του Ο.Ν.Α.Δ.Σ., 
αποφασίζουμε: 

Εγκρίνεται η υπερωριακή απασχόληση στους παρακά¬ 
τω υπαλλήλους που ανήκουν στο μόνιμο προσωπικό προ¬ 
σωποπαγών θέσεων απ’ το νόμο (απόφαση Υφυπουργού 
Πολιτισμού ΣΤ 35547/24.11.1994 Αρ. Φυλ. ΦΕΚ 47/ 
15.3.1995) για το χρονικό διάστημα από 1.1.2005 έως 
30.6.2005. 

Η δαπάνη που προκύπτει από την υπερωριακή απασχό¬ 
ληση των υπαλλήλων θα βαρύνει τον προϋπολογισμό του 
Ο.Ν.Α.Δ.Σ. 

ΤΜΗΜΑ ΣΥΝΟΛΟ ΕΙΔΟΣ ΥΠΕΡΩΡΙΑΚΗ! ΑΠΑΣΧΟΛΗΣΗΣ 

ΥΠΕΡΩΡΙΩΝ ΑΠ0Γ. ΝΥΚΤ. ΚΥΡ. - ΕΞΑΙΡ 

ΓΡΑΦΕΙΟ ΔΙΩΙΚΗΤΙΚΩΝ 

ΥΠΗΡΕΣΙΩΝ 456 360 96 

ΤΜΗΜΑ ΑΘΛΗΣΗΣ 
ΑΝΑΠΤΥΞΗΣ ΚΑΙ 
ΔΙΑΧΕΙΡΙΣΗΣ ΑΘΛΗΤΙΚΩΝ 

ΠΡΟΓΡΑΜΜΑΤΩΝ 792 600 192 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σαλαμίνα, 28 Ιανουάριου 2005 
Ο Πρόεδρος 

ΣΤΥΛΙΑΝΟΣ ΚΡΟΥΣΤΑΛΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗιΙΐρ: νννννν. θΐ .ρ γ - θ-γτίθΜ: \λ/θ5γπ351θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπΐβι-πεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυιΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτ>. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























